2019 yilning 25 yanvar kuni O‘zbekiston Respublikasi tashqi ishlar vaziri o‘rinbosari Dilshod Axatov Koreya Respublikasi favqulodda va muxtor elchisi Kvon Yon U bilan uchrashdi. TIV xabariga ko‘ra, suhbat chog‘ida 2019 yilga mo‘ljallangan siyosiy, savdo-iqtisodiy va madaniy-gumanitar sohalardagi ikki tomonlama aloqalarning jadvali bo‘yicha fikr almashilgan. Bo‘lajak oliy darajadagi O‘zbekiston – Janubiy Koreya uchrashuvini muvaffaqiyatli o‘tkazishdan ikki tomon ham manfaatdorligi qayd etilib, unga puxta tayyorgarlik ko‘rish borasidagi qo‘shma tadbirlarning amaliy jihatlari muhokama qilindi.